**Πανελλήνια Ομοσπονδία Σωματείων Κλινικοεργαστηριακών Ειδικοτήτων (ΠΟΣΚΕ)**

Χαρ. Τρικούπη 12,Ηλιούπολη Τ.Κ 16346, ΤΗΛ.210-9959181,FAX:210-9916854

**Πανελλήνια Ομοσπονδία Σωματείων Ιδιωτικής Πρωτοβάθμιας Υγείας (ΠΟΣΙΠΥ)**

Πανεπιστημίου 56, Αθήνα, Τ.Κ. 10678, ΤΗΛ 210.3304298

**Πανελλήνιος Σύνδεσμος Ιατρικών Διαγνωστικών Κέντρων (ΠΑΣΙΔΙΚ)**

Πανεπιστημίου 58, Αθήνα, Τ.Κ. 10678, ΤΗΛ 210.3306487

**Πανελλήνια Ένωση Ιδιωτικών Ιατρικών Εταιρειών και Πολυϊατρείων (ΠΑΝΙΔΙ)**
Τσόχα 15-17, Αθήνα, Τ.Κ. 11521, ΤΗΛ. 2106855949

**Ένωση Ιατρών Ε.Ο.Π.Υ.Υ. (ΕΝ.Ι.-Ε.Ο.Π.Υ.Υ.)**

Πατησίων 210, Αθήνα, Τ.Κ. 10446, ΤΗΛ. 2610639539

Αθήνα, 14/10/2022

**Δελτίο Τύπου**

**1η συνάντηση της Ομάδας Εργασίας για την απομείωση του claw back**

Σήμερα συνεδρίασε η Ομάδα Εργασίας που συστάθηκε από το Υπουργείο Υγείας για τη θέσπιση των θεσμικών μέτρων που θα εφαρμοστούν με σκοπό την εξάλειψη του claw back.

Η Ομάδα Εργασίας αποτελείται από εκπροσώπους του Συντονιστικού Οργάνου, του ΕΟΠΥΥ και του Υπουργείου Υγείας.

Η ατζέντα των θεμάτων που ξεκίνησαν να συζητούνται από την Ομάδα Εργασίας είναι τα κάτωθι :

1) Ο κλειστός προϋπολογισμός του 2023 και τα θεσμικά μέτρα που θα μπορούσαν να πετύχουν την απομείωση του claw back έως και την εξάλειψη του,

2) Ενίσχυση των προϋπολογισμών των ετών 2022 και 2023 με εσωτερική ανακατανομή πόρων από το Υπουργείο Υγείας και ενίσχυση από το Υπουργείο Οικονομικών,

3) Φίλτρα στη συνταγογράφηση των διαγνωστικών εξετάσεων, εφαρμογή των διαγνωστικών πρωτοκόλλων και των πρωτοκόλλων της Covid,

4) Real time έλεγχος των εξετάσεων,

5) Εφαρμογή ποιοτικών κριτηρίων,

6) Θεσμοθέτηση ιατρικής αμοιβής για τη διενέργεια και τη γνωμάτευση των ιατρικών πράξεων που πραγματοποιούνται από γιατρούς,

7) Εφαρμογή προληπτικών εξετάσεων του προγράμματος Δοξιάδη, που θα ελαφρύνουν τους προϋπολογισμούς των διαγνωστικών εξετάσεων του τακτικού προϋπολογισμού του ΕΟΠΥΥ,

8) Αφαίρεση εξετάσεων από την αποζημίωση του ΕΟΠΥΥ.

Εκ μέρους του Συντονιστικού Οργάνου ετέθη επιπλέον το πάγιο αίτημα της διαγραφής του τεχνητού χρέους του claw back των προηγούμενων ετών και η αναστολή της προείσπραξης του claw back μέχρι την απόδοση των θεσμικών μέτρων που θα εφαρμοστούν.

Συμφωνήθηκε να υπάρξει την επόμενη Πέμπτη 20/10/2022 συνεδρίαση της Ομάδας Εργασίας για την διαβούλευση των προτάσεων του Συντονιστικού Οργάνου επί των ανωτέρω θεμάτων.

 Ο ΠΡΟΕΔΡΟΣ ΠΟΣΚΕ                                                                Ο ΠΡΟΕΔΡΟΣ ΠΟΣΙΠΥ
 Φ.Ν.ΠΑΤΣΟΥΡΑΚΟΣ                                                                 Θ.ΧΑΤΖΗΠΑΝΑΓΙΩΤΟΥ

Ο ΠΡΟΕΔΡΟΣ ΠΑΣΙΔΙΚ                                                             Ο ΠΡΟΕΔΡΟΣ ΠΑΝΙΔΙ Ι.ΚΑΡΑΜΗΝΑΣ                                                                      Δ. ΦΑΣΙΤΣΑΣ

Η ΠΡΟΕΔΡΟΣ ΕΝΙ-ΕΟΠΥΥ

Α. ΜΑΣΤΟΡΑΚΟΥ